armvectores/hy_wikipedia_2023 huggingface dataset:
Էմիլի Բանքեր

Էմիլի Բանկեր (անգլ.՝ Emily Bancker, 1861 - հունիսի 5, 1897(1897-06-05), Օլբանի, ԱՄՆ), 19–րդ դարի հայտնի դերասանուհի, հանդես է եկել Հյուսիսային Ամերիկայի թատրոններում 1880-ական և 90-ական թվականներին։ Ծագումնաբանությունը հայտնի չէ (նա եղել է ամերիկացի թե մեծբրիտանացի)։


== Կարիերա ==
1882 թվականին նա Ուիլյամս Գասի հետ խաղացել է կատակերգական բեմադրություններից լավագույններից մեկում՝ «One of the Finest», իսկ երկու տարի անց՝ «Le Pave de Paris»-ում։ Հետո մտել է Սոլ Սմիթ Ռասել ընկերություն,  «Pa» ներկայացումում խաղացել է Սիբիլի դերը։ 1888 թվականին Բանկերը հայտնվել է  Hanlon Brothers’ production–ի «Voyage en Suisse» ներկայացումում, որտեղ ծանոթացել է իր ապագա ամուսնու՝ դերասան Վ.Ռայլի հետ։ Rosina Vokes’ ընկերություն մասնակց է եղել։ Էմիլին իր գործունեությունը սկսել է «Daly’s Theatre» թատրոնում 1891 թվականի ապրիլի 13-ին։ Այդ ժամանակ նա հանդես է եկել այնպիսի ներկայացումներում, ինչպիսիք են «Թղթախաղ» «Կեղծամ և զգեստ»  և «Չհղկված ադամանդը»։ 1891 թվականին խաղացել է Լյուսի Գրանդի դերը «Արծաթե վահանում»։ Մի տարի անց Էմիլին միացել է Չարլզ Ֆորմանի խմբին և կատարել է այրիներից մեկի դերը, (երկրորդի դերը խաղում էր Ջորջինա Դրյուն) «Wilkinson's Widows» կատակերգական ներկայացումում։ Դրանից հետո նա դերեր է խաղացել այնպիսի ներկայացումներում, ինչպիսին են «Կրտսեր գործընկերը», «Նրա հարսանիքի օրը» և «Գլորիանա»։

Բանկերի վերջին ելույթը կայացել է Նյու-Յորքում 1897 թվականի ապրիլի 3-ին, երբ նա մասնակցում էր «Մեր բնակարանը» ներկայացմանը «Murray Hill Theatre»-ում։ 1890-ական թվականներին Էմիլին հասել է մեծ հաջողությունների շնորհիվ Միսիս Մուսգրոուվի «Մեր տունը» ֆարս կատակերգության դերերի։


== Մահ ==
Նյու-Յորք նահանգի Օլբանի քաղաքում գտնվելու ընթացքում Էմիլին հիվանդանում է և տեղափոխվում տեղի հիվանդանոց, որտեղ նա անհաջող վիրահատությունից հետո մահանում է 1897 թվականի հունիսի 5-ին։ Ըստ հաղորդումների՝ դերասանուհու մահվան պատճառը պերետոնիտից առաջացած բարդություններն էին։ Դերասանուհու մահվան պահին գործարար ամուսինը նրա մահճակալի կողքին էր։ Թովմաս Ռայլին երկար ճանապարհ է անցել  իր կարիերայում որպես Բրոդվեյի արտադրության մենեջեր։ Հիվանդությունից առաջ Բարկերը շրջագայել է Նյու-Յորքում, խաղացել  է Վիկտորիա Սարդուի «Ամուսնալուծության բուժում» ներկայացման մեջ։
Նեկրոլոգները տարաձայնություններ ունեին դերասանուհու ծագման հարցում։ Ոմանք գրել են, որ նա ծնվել է Նյու-Յորքում, ոմանք էլ, որ նա Մեծ Բրիտանիայից տեղափոխվել է Ամերիկա։


== Ծանոթագրություններ ==


== Հղումներ ==
Фото Эмили Банкер на New York Public Library Digital Gallery
Յամագութի (պրեֆեկտուրա)

Յամագութի (ճապ.՝ 山口県), պրեֆեկտուրա Ճապոնիայում, որը գտնվում է Տյուգոկու տարածաշրջանում Հոնսյու կղզու վրա։
Վարչական կենտրոնը Յամագուտի քաղաքն է, իսկ ամենամեծ քաղաքը՝ Սիմոնոսեկին։
Պրեֆեկտուրայի տարածքը կազմում է 6 114,09 կմ²։ Բնակչությունը, 2014 թվականի մարդահամարի արդյունքներով կազմել է 1 409 952 մարդ, իսկ բնակչության խտությունը 230,61 մարդ/կմ² է։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք Archived 2009-04-18 at the Wayback Machine. (ճապոներեն) (անգլ.)
Ակսենտևո (գյուղ, Պավլովսկի շրջան)

Ակսենտևո (ռուս.՝ Аксентьево), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Մարինոն Եվրատեսիլ երգի մրցույթում

Սան Մարինոն Եվրատեսիլ երգի մրցույթին առաջին անգամ մասնակցել է 2008 թ.-ին, ներկայացնումեր Միոդիո խումբը «Complice» («Մեղսակից») երգով. Սան Մարինոն մասնակցաց Եվրատեսիլ 2008 թ.-ի առաջին կիսաեզրափակչում 19 երկրների շարքում զբաղեցրեց 19-րդ հորիզոնականը 5 միավորով։ Սան Մարինոն, 2008 թ.-ի դեբյուտից հետո, բաց թողեց Եվրատեսիլ 2009 և 2010 մրցույթները, սակայն վերադարձավ 2011, ներկայացրեց Սենիթը «Stand By» («Աջակցել») երգով, հավաքեց 34 միավոր և 19 երկրների շարքում զբաղեցրեց 16-րդ հորիզոնականը։
Մարտի 14-ին 2012 թ., Սան Մարինո ՌՀ հեռուստաալիքը հայտարարել է, որ Վալենտինա Մոնեթթան կներկայացնի Սան Մարինոն Եվրատեսիլ 2012 երգի մրցույթում «Facebook Uh, Oh, Oh» («Ֆեյսբուք Uh, Oh, Oh») երգով. Սակայն մարտի 18-ին, 2012 թ., մի քանի օր երգի հայտարարվելուց հետո, Եվրոպական հեռարձակողների միությունը համարում էր, որ ըստ Եվրատեսիլի կանոններին երգը պարունակում է անհիմն առևտրային հաղորդագրություն Facebook, որի հետևանքով երգի բառերը փոփոխվեցին և երգը անվանեցին «The Social Network Song» («Սոցիալական ցանցերի երգը»)։ 2012 թվականի մայիսի 22-ին պարզ դարձավ, որ Սան Մարինոյին կրկին չհաջողվեց անցնել Եվրատեսիլի եզրափակիչ։ 2015 թ.-ին Սան Մարինոն կներկայացնեն Միկելե Պերնիոլան և Անիտա Սիմոնչինին։


== Մասնակցումներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Պատկերադարան ==


== Հղումներ ==
Սան Մարինոյի էջը Eurovision.tv կայքում


== Ծանոթագրություններ ==
Դայակը: Անիծվածների թագուհին

«Դայակը։ Անիծվածների թագուհին» (անգլ.՝ The Babysitter: Killer Queen, բառացի՝ Դայակը։ Մարդասպանների թագուհին), ռեժիսոր Մակջիի ամերիկյան կատակերգական սարսափ ֆիլմ, որի սցենարի հեղինակը Դեն Լագանն է, 2017 թվականին թողարկված «Դայակը» ֆիլմի շարունակությունն է։ Գլխավոր դերակատարներն են Ջուդա Լյուիսը, Ջենա Օրթեգան և Էմիլի Ալին Լինդը։ Պրեմիերան կայացել է 2020 թվականի սեպտեմբերի 10-ին։


== Սյուժե ==
Երկու տարի անց՝ այն բանից հետո, երբ Քոուլը հաղթում է սատանայական պաշտամունքին, որը ղեկավարում էր իր դայակ Բին, տղան փորձում է մոռանալ իր անցյալը։ Բայց երբ հին թշնամիները հանկարծ վերադառնան, Քոուլը ստիպված կլինի կրկին առաջ անցնել չարի ուժերից։


== Դերերում ==


== Ստեղծում ==
2019 թվականի սեպտեմբերին հայտարարվել է այն մասին, որ Ջուդա Լյուիսը, Հանա Մեյ Լին, Ռոբբի Ամելլը, Բելա Թորնը, Էմիլի Էլին Լինդը, Էնդրյու Բեչելորը, Լեսլի Բիբը և Քեն Մարինոն շարունակությունում վերադարձել են ֆիլմի առաջին մասի իրենց դերերին։ Շարունակությունը Մակջին նկարահանել է Դեն Լագանի սցենարով, այն ֆինանսավորել և պրոդյուսերավորել են Wonderland Sound and Vision и Boies/Schiller Film Group ընկերությունները։ 2019 թվականի հոկտեմբերին Ջեննա Օրտեգան միացել է ֆիլմի դերասանական կազմին։
Նկարահանման շրջանն սկսվել է 2019 թվականի հոկտեմբերի 14-ին։


== Ծանոթագրություններ ==
Քեթլին Դոուսոն

Քեթլին Դոուսոն (անգլ.՝ Kathleen Dawson, հոկտեմբերի 3, 1997(1997-10-03), Կերկլոդի, Ֆայֆ, Շոտլանդիա, Միացյալ Թագավորություն), բրիտանացի լողորդ, Եվրոպայի քառակի չեմպիոն, Եվրոպայի առաջնությունների մեդալակիր։ Մեծ Բրիտանիայի լողի հավաքականի անդամ։


== Սպորտային կարիերա ==
Քեթլին Դոուսոնը մասնակցել է ջրային մարզաձևերի Եվրոպայի առաջնությանը, որն անցկացվել է Լոնդոնում 2016 թվականին, որտեղ նրան հաջողվել է նվաճել իր առաջին ոսկե մեդալը 4x100 մետր համակցված փոխանցալողի մրցումներում։ Նույն մրցույթում նա երրորդ տեղն է զբաղեցրել մեջքի վրա 100 մետր մրցատարածությունում։
Երկու տարի անց Գլազգոյում անցկացվող նմանատիպ մրցաշարում Դոուսոնը թիմի կազմում բրոնզե մեդալ է նվաճել 100 մետր փոխանցումալողում։
Բրիտանացի մարզիկն կատարել է 100 և 200 մետր թիկնալողի նորմատիվները Տոկիոյի Ամառային օլիմպիական խաղերի համար։
2021 թվականի մայիսին Բուդապեշտում անցկացված Եվրոպայի առաջնությունում Դոուսոնը նվաճել է ոսկե մեդալ 100 մետր մրցատարածությունում։ Տեխնիկական սխալի պատճառով ստիպված է եղել երկու անգամ լողալ եզրափակչում, սակայն երկուսում էլ նվաճել է ոսկե մեդալներ։ Բացի այդ, նա երկու ոսկե մեդալ նվաճել 4×100 համակցված և խառը համակցված փոխանցումալողերում և արծաթե մեդալ 50 մ թիկնալողում2020 թվականի Ամառային օլիմպիական խաղերում նվաճել է ոսկե մեդալ 4×100 խառը համակցված փոխանցումալողում։


== Ծանոթագրություններ ==
Կոմսոմոլսկի (Զերնոգրադի շրջան)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկի (ռուս.՝ Комсомольский), ավան Ռուսաստանի Դաշնության Ռոստովի մարզի Զերնոգրադի շրջանում։ Մտնում է Զերնոգրադսկի քաղաքային համայնքի կազմի մեջ։
Վերադարձ դեպի 20

«Վերադարձ դեպի 20» (չինարեն՝ 重返20岁), 2015 թվականի չինական կատակերգություն, որի ռեժիսորն է Լեստե Չենը։ Գլխավոր դերերում խաղացել են Յան Ժիշանը, Քուեյ Յա Լեիը, Չեն Բոլինը և Լու Հան։ Ֆիլմը հարավկորեական «Miss Granny» ֆիլմի նոր տարբերակն է։ Ֆիլմի պրեմիերան կայացել է 2015 թվականի հունվարի 8-ին։


== Սյուժե ==
«Վերադարձ դեպի 20» կատակերգական մելոդրամայի սյուժեն պտտվում է տարեց Շեն Մեն Ցվյունի շուրջ։ 70 տարեկան հասակում նա արդեն համարվում է այրի և երկու հրաշալի երիտասարդների տատիկ։ Կյանքի մայրամուտին ծերերը չունեն ուժ, ցանկություն անել ինչ-որ բան կամ զբաղվել ինչ-որ հետաքրքիր բանով, իրենց օրերը նրանք անցկացնում են հեռուստացույցի դիմաց կամ լոտո խաղալով։ Բացառություն չէ նաև Շեն Մեն Ցվյունը, իհարկե նա դեռ շատ է սիրում լուսանկարել որպես հիշողություն, և նայել լուսանկարները, ընկնելով հիշողությունների գիրկը։ Բայց, ինչպես լինում է հաճախ, քմահաճ և բոլորին և ամեն ինչը քննադատող տատիկը իր աղջկան հասցնում է սրտի կաթվածի, ինչը հետագայում առաջ է բերում տատիկին ծերանոց տեղափոխելու միտքը։
Բայց, մինչ տեղափոխումը, Շեն Մեն Ցվյունն անում է իր վերջին լուսանկարը, որից հետո նա կրկին դառնում է քսանամյա աղջիկ։ Հրաշքի շնորհիվ նա կրկին դարձել է երիտասարդ, գեղեցիկ աղջիկ, ում վրա ուշադրություն են դարձնում տղաները և նույնիսկ սեփական թոռնիկը, ով անգամ չի պատկերացնում, որ այդ աղջիկը իր տատիկն է։ Երկրորդ երիտասարդությունը Շեն Մեն Ցվյունին հնարավորություն է տալիս կրկին ձեռք բերել կյանքի մեծ փորձ։


== Դերերում ==
Յան Ժիշան- երիտասարդ Շեն Մեն Ցվյուն
Քուեյ Յա Լեի- 70 ամյա Շեն Մեն Ցվյուն
Լու Հան- Սան Քիան Յինգ ( Շեն Մեն Ցվյունի թոռնիկը)
Չեն Բոլին- Թան Ժի Մին (երաժշտական պրոդյուսեր)
Վան Դե Շին- Լի Դա Հաի (Մեն Ցվյունի երիտասարդ օրերի սերը)
Ժաո Լիհին- Հիան Հուո Բին (Շեն Մեն Ցվյունի որդին)
Լի Յիջուան- Յան Քին (Հուո Բինի կինը և Քիան Յինգի և Հին Ռանի մայրը)
Յին Հանգ- Հիան Հին Ռան (Հուո Բինի և Յան Քինի աղջիկը, Քիան Յինգի քույրը և Շեն Մեն Ցվյունի թոռնուհին)


== Արտադրություն ==
Ֆիլմի նկարահանումները սկսվել են 2014 թվականի հունիսին։


== Ընդունում ==
2015 թվականի հունվարի 8-ին ֆիլմը վաստակել է ավելի քան $59010000 Չինաստանում։


== Սաունդթրեկ ==


== Ծանոթագրություններ ==

"Miss Granny" Hong Kong Movie Database.
Վերադարձ դեպի 20
. "China Box Office: 'Running Man' Overtakes 'The Hobbit' as 'Hunger Games' Opens Big"
"‘20 Once Again’ Rejuvenates a Chinese Grandmother" The New York Times
"20 ONCE AGAIN (2015)" Rotten Tomatoes
"Film Review: "Miss Granny" Becomes "20 Once Again"" Soompi
"Leste Chen to direct Miss Granny remake" Film Business Asia
"South Korea and China sign co-pro deal"  Film Business Asia
"Tiger Mountain holds peak at China box office"


== Արտաքին հղումներ ==
20 Once Again(անգլ.) ֆիլմը Internet Movie Database կայքում
Խոնուու

Խոնուու (ռուս.՝ Хонуу), գյուղ Ռուսաստանի, Սախա-Յակուտիայի հանրապետության Մոմսկի ուլուսի կազմում։
Բնակչությունը 2012 թվականին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիֆու ամրոց

Գիֆու ամրոց (ճապ.՝ 岐阜城), ամրոց Ճապոնիայի Գիֆու քաղաքում։
Տեղակայված է Կինկա լեռան վրա, ծովի մակարդակից 329 մետր բարձրության վրա։
Ամրոցը կառուցվել է 12-րդ դարի սկզբին՝ Կամակուրայի կառավարության բարձրաստիճան սամուրայներից մեկի՝ Նիկայդո Յուկիմասի կողմից։


== Պատմություն ==
Ամրոցի կառուցումն սկսվել է 1201 թվականին և շարունակվել մինչև 1204 թվականը.: Դղյակը կառուցվել է տեղի նահանգապետ Սայտո Դոսանի ղեկավարությամբ։ 1567 թվականին Օդա Նուբունագան հարձակվել է ամրոցի և շրջակայքի վրա։ Սեպտեմբերի 13-ին Նոբունագան պաշարեց Ինաբայամա ամրոցը։ Չնայած այն հանգամանքին, որ ամրոցի պաշտպանները բարոյալքված էին՝ տեսնելով Սայթոյի ծառայի դրոշը հարձակողական բանակի շրջանում՝ ամրոցը անառիկ էր մնում։ Պաշարումը տևել է մոտ երկու շաբաթ։ Մի փոքր ջոկատ մտել է ամրոցի անպաշտպան թիկունքում և բացել ճակատային դարպասը՝ թույլ տալով, որ հարձակվող ուժերը մտնել ներս։ Այդ բանից հետո ամրոցը գրավվել է։


== Տես նաև ==
Ճապոնիայի ամրոցների ցանկ


== Ծանոթագրություններ ==
Բենտիվոլիո

Բենտիվոլիո (իտալերեն՝ Bentivoglio), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 4557 մարդ։ Բնակչության միջին խտությունը՝ 89,1 մարդ/կմ²։ Զբաղեցնում է 51,14 կմ² տարածք։ Փոստային ինդեքս՝ 40010։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.bentivoglio.provincia.bologna.it/ Archived 2007-09-06 at the Wayback Machine.


== Ծանոթագրություններ ==
Կինոտեխնիկա

Կինոտեխնիկա, տեխնիկայի բնագավառ, կազմավորվել է կինոնկարների արտադրության, բազմացման և ցուցադրման զարգացման շնորհիվ։ Կինոտեխնիկան օգտագործում է լուսանկարչությունը, օպտիկան, մեխանիկան, լուսատեխնիկան, էլեկտրոնիկան և այլն։ 


== Կիրառում ==
Լայնորեն կիրառվում է գեղարվեստական խաղարկային և վավերագրական կինեմատոգրաֆիայում, գիտական հետազոտությունների, ինֆորմացիայի պահպանման, ուսուցման, հրահանգման և սիրողական նպատակների համար։ Հիմնական գործընթացը կինոժապավենի վրա նկարահանման օբյեկտի շարժման կամ վիճակի հաջորդական փուլերի պատկերումն է և, կինոպրոյեկցիոն էկրանի վրա, որոշակի արագությամբ այդ փուլերի վերարտադրումը։ Կինոտեխնիկան կինոարվեստի տեխնիկական բազան է։


== Հայտնագործում ==
Կինեմատոգրաֆի հայտնագործումից հետո (1895) կինոտեխնիկայի հիմնական տեխնիկական միջոցներն են՝ 

կինոնկարահանման ապարատը,
կինոպրոյեկցիոն ապարատը և
կինոժապավենը։Կինեմատոգրաֆիայի զարգացման գործընթացում ստեղծվեցին հայտածման մեքենաները, կինոպատճենահան ապարատները, լուսավորման սարքավորումը և այլն։


== Կինոտեխնիկայի զարգացման փուլեր ==
Կինոտեխնիկայի զարգացման փուլերն են՝ համր, հնչուն, ցերեկային, գունավոր, լայնէկրան, պանորամային, լայնֆորմատ կինոն և ստերեոկինոն։ Համր կինոն կինեմատոգրաֆի գոյության առաջին 30 տարիների անվանումն է, երբ կինոտեխնիկայի մակարդակը դեռևս հնարավորություն չէր տալիս թողարկել հնչուն կինոնկարներ։ Գունավոր կինոն գունավոր կինոնկարների արտադրությունն ու ցուցադրումն է, առաջացել է կինեմատոգրաֆի ստեղծման հետ միաժամանակ։ 


===== Լայնֆորմատ կինո =====
Լայնֆորմատ կինոն կինեմատոգրաֆիայի տեսակ է, որը կինոնկարների նկարահանման և ցուցադրման համար օգտագործում է լայն (50, 55, 65, 70 մմ) ժապավեններ։ Կինոտեխնիկան անընդհատ կատարելագործվում է, լավանում է պատկերի և ձայնի որակը, ընդլայնվում են կինոցուցադրման արտահայտիչ հնարավորությունները, ստեղծվում ավելի լուսազգայուն կինոժապավեններ։


== Տես նաև ==
Կինեմատոգրաֆիա
Կինոդրամատուրգիա
Կինոժապավեն
Կինոշրջիկ


== Գրականություն ==
И. Б. Гордийчук, В. Г. Пелль Справочник кинооператора / Н. Н. Жердецкая. — М.,: «Искусство», 1979. — 440 с.Б. Коноплёв «Основы фильмопроизводства». — 2-е изд. — М.: «Искусство», 1975. — 448 с.Е. А. Иофис Глава I. Общие сведения о киноплёнках и фотографических процессах // «Кинофотопроцессы и материалы». — 2-е изд. — М.: «Искусство», 1980. — С. 28-37. — 239 с.С. А. Саломатин, И. Б. Артишевская, О. Ф. Гребенников 1. Профессиональная киносъёмочная аппаратура и тенденции её развития в СССР // Профессиональная киносъёмочная аппаратура. — 1-е изд.. — Л.: Машиностроение, 1990. — С. 4-36. — 288 с. — ISBN 5-217-00900-4
The Kendrick Academy
Ռաբանո

Ռաբանո (իսպ.՝ Rábano), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Կամպո դե Պենիաֆիել շրջանում։ Տարածքը կազմում է 27.75 կմ2։ Բնակչությունը՝ 208 մարդ (2010 թվականի տվյալներով)։ Պրովինցիայի վարչական կենտրոնից գտնվում է 66 կմ հեռավորության վրա։


== Արտաքին հղումներ ==
Պաշտոնական կայք
Մեզկիթ-Էոնյու

Մեզկիթ-Էոնյու, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Մարիևկա (գյուղ, Բաշտանկայի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1823 թվականին։
2001 թվականի տվյալներով Մարիևկա գյուղում բնակվում էր 895 մարդ։ Բնակավայրը զբաղեցնում է 0,8 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսաբելա (գյուղ, Կիռգեսաառե շրջան)

Իսաբելա (էստ․՝ Isabella), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քվինսլենդ (նահանգ)

Քվինսլենդ, (անգլ.՝ Queensland), նահանգ Ավստրալիայի հյուսիս-արևելքում։ Բնակչությունը 4 537 700 մարդ (2012 թվականի մարտի վերջի տվյալներով)։ Մայրաքաղաքը և ամենամեծ քաղաքը Բրիսբենն է։ Այլ խոշոր քաղաքներն են Գոլդ Քոստը, Լոգան-Սիթին, Ռեդլենդ-Սիթին, Իպսուիչը և Թուվումբան։
Կարգախոսն է՝ Audax at Fidelis («Համարձակ, բայց հավատարիմ»). Պաշտոնական մականունները՝ «Արևի լույսի նահանգ» և «Խելոք նահանգ» (Sunshine State, Smart State):


== Ծանոթագրություններ ==


== Արտաքին հղումներ ==
Քվինսլենդի կառավարության կայքը (անգլ.)
Քվինսլենդի պարլամենտի կայքը (անգլ.)
Հնդկաստանի միացյալ ազգային օրացույց

Հնդկաստանի միացյալ ազգային օրացույց, ստեղծվել է Հնդկաստանում XX դարի 1950-ականներին։ Ընդունվել է 1957 թվականի մարտի 22-ին։ Կիրառվում է հազվադեպ։
Նոր օրացույցի հիմքում ընկած է Սակա դարաշրջանը, որը լայնորեն օգտագործվում էր երկու հազարամյակների ընթացքում Հնդկաստանի բազմաթիվ օրացույցային համակարգերում։ Սակա դարաշրջանի 1892 թվականը համապատասխանում է Գրիգորյան օրացույցի 1970 թվականի մարտի 22-ից մինչև 1971 թվականի մարտի 21-ը ընկած տարուն։
Տարվա երկարությունը հավասար է արևադարձային տարվա երկարությանը, այսինքն 365 օր 5 ժամ 48 րոպե 46 վայրկյան։
Օրացույցը հասարակ տարում պարունակում է 365 օր, իսկ նահանջ տարում՝ 366:
Տարին սկսվում է գարնանային գիշերահավասարի հաջորդ օրից, որը համապատասխանում է Չայտրա ամսվա առաջին օրվան, և համընկնում է մարտի 21-ի հետ։
Տարին բաղկացած է 12 ամիսներից։ Նահանջ տարվա մեջ առաջին վեց ամիսները ունեն 31 օր, իսկ մնացածը՝ 30: Հասարակ տարվա մեջ առաջին ամիսը ևս ունի 30 օր։
ՆԱհանջ տարվա որոշման համար օգտագործվում է հետևյալ կանոնը. Սակա դարաշրջանի տարվան պետք է գումարել 78, և եթե ստացված թիվը բաժանվում է 4-ի առանց մնացորդ, ապա տարին նահանջ է։ Այսպես, Սակա դարաշրջանի 1890 թվականը, որը համապատասխանում է Գրիգորյան օրացույցի 1968—1969 թվականներին, և բավարարում է նշված պայմանին, ապա ամեն հաջորդ չորրորդ տարին նահանջ է։


== Ծանոթագրություններ ==


== Արտաքին հղումներ ==
Перевод дат индийского календаря в другие календари Archived 2013-04-17 at the Wayback Machine.
Յոզեֆ Մանես

Յոզեֆ Մանես (չեխ․՝ Josef Mánes, մայիսի 12, 1820(1820-05-12)[…], Պրահա, Բոհեմիայի թագավորություն, Չեխական թագի հողեր, Ավստրիական կայսրություն - դեկտեմբերի 9, 1871(1871-12-09)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա), չեխ նկարիչ, ռոմանտիզմի ներկայացուցիչ։


== Կենսագրություն ==
Յոզեֆ Մանեսը ծնվել է 1820 թվականի մայիսի 12-ին Պրահայում, նկարիչների ընտանիքում։ Նկարիչներ են եղել Յոզեֆ Մանեսի հայրը՝ Անտոնին Մանեսը, եղբայրը՝ Գվիդո Մանեսը և քույրը՝ Ամալիա Մանեսովան։ Յոզեֆ Մանեսի հորեղբայրը՝ Վացլավ Մանեսը, եղել է Պրահայի Գեղարվեստի ակադեմիայի տնօրեն։ Գեղանկարչության առաջին դասերը Յոզեֆ Մանեսն ստացել է իր հոր մոտ։ 1835 թվականից մինչև 1844 թվականը Յոզեֆ Մանեսը սովորել է Պրահայի Գեղարվեստի ակադեմիայումՙ աշակերտելով պրոֆեսորներ Ֆրանտիշեկ Տկադլիկին ու Քրիստիան Ռուբենին։ Այնուհետև նա երկու տարով մեկնել է Մյունխեն՝ շարունակելու կրթությունը։ Գերմանիա վերադառնալուց հետո Յոզեֆ Մնաեսը շուրջ քսան տարի բնակվել է Կոմս Ֆրիդրիխ Սիլֆ-Տարուկի կալվածքում։ Այդտեղից նա ուղևորություններ է կատարել Մորավիա, Սլովակիա և Լեհաստան։
Յոզեֆ Մանեսն ակտիվ մաստակցությունէ ունեցել իր երկրի մշակությաին կյանքին։ Նա անդամակցել է Umělecká beseda նկարչական միությանը, եղել է Չեխիայի հասարակական- հայրենասիրական տարբեր կազմակերպությունների համազգեստների ու դրոշների հեղինակը։ 1857 թվականին Յոզեֆ Մանեսը մեկնել է Ռուսաստան, 1860 թվականին ուղևորվել է Իտալիա, որտեղից վերադառնալիս եղել է արդեն հոգեկան հիվանդ։
Յոզեֆ Մանեսը համարվում է 19-րդ դարի չեխ խոշորագույն ազգային նկարիչներից մեկը, նրա բազմաթիվ կտավների շարքեւմ կան բնանկարներ, դիմանկարներ, պատմական նկարներ, կենցաղանկարներ, ծաղիկների ու բույսերի նկարներ։ Հայտնի են գյուղական կյանքին նվիրված նրա նկարները։ Իր ժամանակակիցների համար Յոզեֆ Մանեսի արվեստը մնացել է մեծ մասամբ անհասկանալի։
1887 թվականին Յոզեֆ Մանեսի անվամբ է կոչվել Չեխ նկարիչների միությունը (Spolek výtvarných umělců Mánes)։ Նրա անունն է կրում նաև Պրահայի կենտրոնում գտնվող կամուրջներից մեկը (Mánesův most), որի սկզբում տեղադրված է նկարչի հուշարձանը։ Յոզեֆ Մանեսի նկարների մոտիվներով բազմաթիվ նամականիշներ են թողարկվել Չեխոսլովակիայում։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Miloš Jiránek: Josef Mánes, Prag 1909-10
František Kožík: Josef Mánes, Prag 1955
Olga Macková: Josef Mánes, Prag 1970
Ցոլինգ

Ցոլինգ (գերմ.՝ Zolling), Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 4271 մարդ (2010 թվականի դեկտեմբերի 31-ի տվյալներով)։ Զբաղեցնում է 34,59 կմ² տարածք։ Պաշտոնական կոդը՝ 09 1 78 157։


== Ծանոթագրություններ ==


== Արտաքին հղումներ ==
Պաշտոնական կայք
Անդրեևո-Մելենտևո

Անդրեևո-Մելենտևո (ռուս.՝ Андреево-Мелентьево), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Եվսեբիոս (Հռոմի պապ)

Հռոմի պապ Եվսեբիոս,  դարձել է Հռոմի պապ ապրիլի 18-ից մինչև օգոստոսի 17-ը 309 կամ 310 թվականի։


== Պատմություն ==
Նրա պոնտիֆիկատը տևել է ընդամենը 4 ամիս։ Կայսր Մաքսենտուսի հրամանով դիմակավորված անձինք ներխուժելով եկեղեցի աքսորում են Եվսեբիոսին Սիլիցիա, իսկ Եվսեբիոսն այնտես մահանում է, կայսրը 306 թվականից ի վեր Հռոմի իշխանն էր։ Նա թաղվեց Հռոմում, Սբ. Կալտիստուսի տաճարում։ Հիշատակի օրը կաթոլիկների համար` սեպտեմբերի 26-ն է։


== Տես նաև ==
Հռոմի պապերի ցանկ


== Ծանոթագրություններ ==


== Գրականություն ==
«Евсевий, римский папа»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Opera Omnia
Էբերհարդ Հաֆեքոստ

Էբերհարդ Հաֆեքոստ (գերմ.՝ Eberhard Havekost, հոկտեմբերի 12, 1967(1967-10-12)[…], Դրեզդեն, Արևելյան Գերմանիա - հուլիսի 5, 2019(2019-07-05)[…], Բեռլին, Գերմանիա), ժամանակակից գերմանացի նկարիչ։


== Կենսագրություն ==
1991—1996 թվականներին սովորել է Դրեզդենի արվեստի ակադեմիայում։ 1999 թվականին դրամաշնորհ է ստացել Կարլ Շմիդթ-Ռոթլուֆի կողմից։ Հաֆեքոստի աշխատանքները պահպանվում են Ժամանակակից արվեստի թանգարանում, Դենվերի արվեստի թանգարանում, Թեյթի պատկերասրահում և անձնական հավաքածուներում։ Ապրել և աշխատել է Դրեզդենում և Բեռլինում։


== Ստեղծագորություններ ==
Հաֆեքոստը ապակառուցում է նկարները։ Նա իր կողմից կամ այլ աղբյուրներից վերցված նկարներն օգտագործելով որպես հիմք և թվային տեխնոլոգիաների օգնությամբ մշակում նկարը։ Հաֆեքոստը համակարգչի օգնությամբ փոխում է բնօրինակ պակերը և ստացվածը փոխանցում կտավին։ Իր վերջին Zensur (Censorship) կոչվող շարքում նկարիչը սկսեց տարածքները պատկերել գորշ կամ սև ուղղանկյուններով (Keller, 2007): Նա նկարներում կիրառում է ներկի բարակ շերտ, որով ավելի լավ է արտացոլվում բնօրինակը։


== Անհատական ցուցահանդեսներ ==
2009 «Style and Still», Anton Kern Gallery, Նյու Յորք
2008 Eberhard Havekost, FRAC Auvergne
2008 Zensur 2, Galerie Gebr. Lehmann, Դրեզդեն/Բեռլին
2007 Discipline (Ֆրանկ Նիչեի հետ), Gow Langsford Gallery, Օքլենդ
2007 Jazz, Galerie Gebr. Lehmann, Դրեզդեն
2007 Zensur, Anton Kern Gallery, Նյու Յորք
2007 Background, White Cube, Լոնդոն
2006 Paintings from the Rubell Family Collection, American University Museum, Katzen Arts Center, Վաշինգթոն
2006 Harmony 2, Stedelijk Museum, Ամստերդամ
2006 backstage, Galerie Gebr. Lehmann, Դրեզդեն
2005 Sonnenschutz, Roberts & Tilton, Լոս Անջելես
2004 Brandung, Galerie Gebr.Lehmann, Դրեզդեն
2004 Graphik 1999—2004, Kupferstich-Kabinett, Դրեզդեն
2004 Marvel, Anton Kern Gallery, Նյու Յորք
2003 Centre d`art contemporain Georges Pompidou, Cajarc
2003 dynamic UND, Inside the White Cube, Լոնդոն
2003 Beauty walks a razors edge, Galerie Gebr.Lehmann, Դրեզդեն
2003 Square, Anton Kern Gallery, Նյու Յորք
2001 DRIVER, Museu de Arte Contemporanea de Serralves, Porto
2001 Dimmer, Galerie Gebr.Lehmann, Դրեզդեն
2001 Pressure-Pressure, Anton Kern Gallery, Նյու Յորք
2000 Kontakt, Galerie Gebr.Lehmann, Դրեզդեն
1999 Statements, Art Basel, Բազել
1998 ZOOM, Anton Kern Gallery, Նյու Յորք
1998 Fenster-Fenster, Kunstmuseum Luzern
1997 Frieren, Galerie Gebr. Lehmann, Դրեզդեն


== Ծանոթագրություններ ==


== Արտաքին հղումներ ==
Работы художника в Saatchi Gallery
Информация о художнике на ArtNet
Работы и информация о художнике на сайте Anton Kern Gallery
Ասանվիլե

Ասանվիլե (ֆր.՝  Assainvillers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 165 մարդ, բնակչության խտությունը` 22.6 մարդ/կմ²։ Բնակավայրը զբաղեցնում է 7.3 կմ² տարածք։


== Աշխարհագրություն ==
Գտնվում է Փարիզ քաղաքից 90 կմ հյուսիս, Ամյեն քաղաքից 39 կմ հյուսիս-արևմուտք։


== Բնակչություն ==


== Տնտեսություն ==
2010 թվականին կար 95 աշխատունակ (15-64 տարեկան) բնակիչ, որոնցից ակտիվ էին 72-ը, իսկ ոչ ակտիվները` 23։ Ակտիվության ցուցանիշը կազմում է 75,8 %։ 72 աշխատունակ մարդկանցից աշխատել է 62 անձ (33 տղամարդ և 29 կին)։ Գործազուրկ են եղել 10 անձ (8 տղամարդ և 2 կին)։ 23 անաշխատունակներից 7 եղել են աշակերտներ կամ ուսանողներ, 6-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սիրելի ընկեր, շատ ոգևորվել...

«Սիրելի ընկեր, շատ ոգևորվել...», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել 1891 թվականին։
Եղիշե Չարենցի անվան գրականաության և արվեստի թանգարան Թումանյանի Ֆոնդի №270-ում պահվում է Հովհաննես Թումանյանի նամակը Ան․ Աբովյանին, որից երևում է, որ իր «Անուշ» պոեմը նվիրում է իր ընկերոջը։ «Անուշ » վերնագրի տակ, փակագծերում գրել է՝ «Նվերի իմ ընկեր Անուշավանին»։
Այս բանաստեղծությունն առաջին անգամ տպագրվել է Երևանում՝ 1940-1959 թվականերին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 368-369)՝ «Ծանոթագրություններ» բաժնում։ Այնուհետև՝ Երևանում՝ 1940-1959 թվականերին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 46), որը հիշատակված է նամակի մեջ և Երևանում՝ 1940-1959 թվականերին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 443)՝ «Անուշի» ձոնը» վերնագրով։
Տպագրվել է ինքնագրից։


== Ծանոթագրություններ ==
Գրունտի աղուտավորում

Գրունտի աղուտավորում, գետնի մշակում կիրակրի աղով՝ ոռոգման ջրանցքների, ջրամբարների, հողային պատվարների ու պատնեշների ջրանցիկությունը նվազեցնելու, ինչպես նաե գետնի կապակցվածությունն ու հողային կառուցվածքների (օրինակ ճանապարհների պաստառների) կայունությունը մեծացնելու համար։
Հիմնված է հողից կալցիումի մասնակի հեռացման ճանապարհով գետնի ֆիզիկական հատկությունների փոփոխման վրա։ Աղը գետնի մեջ մտցվում է չոր վիճակում կամ լուծույթի ձևով։ Աղուտավորում գրունտի կատարվում է աղի լուծույթում եղած նատրիումի և գետնի մեջ գտնվող կալցիումի իոնների փոխանակային կլանման շնորհիվ, գոյացած կալցիումի քլորիդը հողից հեղսւցվում է ջրով լվանալու միջոցով։
Աղուտավորում գրունտը կիրառվում է ավազակավային, կավավազային և կավային հողերի համար։ Աղուտավորումից հետո գետնի ծծանցման գործակիցը փոքրանում է 5-100 անգամ։ 1 լիտր մակերեսի համար ծախսվում է 1-5 կիլոգրամ աղ։ Աղուտավորվսւծ գետնի վրա կոշտ (հատկապես՝ գիպսաբեր) ջրերի երկարատև ներգործության դեպքում 3-5 տարի անց աղուտավորում գրունտի կրկնում են։
Ժիրյատինո (գյուղ, Ժիրյատինսկի շրջան)

Ժիրյատինո (ռուս.՝ Жирятино), գյուղ Ռուսաստանի, Բրյանսկի մարզի Ժիրյատինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Սերգեյի Աբրահամյան

Անվան այլ կիրառումների համար տե՛ս՝ Ալեքսանդր Աբրահամյան (այլ կիրառումներ)Ալեքսանդր Սերգեյի Աբրահամյան (հունվարի 31, 1957(1957-01-31), Բաքու, Ադրբեջանական ԽՍՀ, ԽՍՀՄ - ապրիլի 2, 1993(1993-04-02), Ջիվանի, Մարտունու շրջան, Արցախ), հայ ազատամարտիկ, Արցախյան ազատամարտի մասնակից։


== Կենսագրություն ==
1990 թվականին Ադրբեջանի իշխանությունների կողմից պետական մակարդակով մայրաքաղաք Բաքվում իրականացված Հայոց Ցեղասպանության պատճառով լքում է հարազատ քաղաքը և տեղափոխվում Արցախի Հադրութի շրջան, որտեղ միանում է հայ կամավորականների խմբին։ Ակտիվ մասնակցություն է ունեցել Ծամձորի, Սարինշենի և այլ բնակավայրերի ազատագրական մարտերին։ Հատկապես աչքի է ընկել Ղաջարի ազատագրական մարտում, որի ընթացքում զոհվել է։
Ալեքսանդր Աբրահամյանը հետմահու պարգևատրվել է Արցախի Հանրապետության «Մարտական խաչ» 2–րդ աստիճանի շքանշանով։ Թաղված է Արցախի Հանրապետության Ցորում։


== Ծանոթագրություններ ==
Սան Կրիստոբալ (Սանտա Ֆե)

Սան Կրիստոբալ (իսպ.՝ Departamento San Cristóbal), դեպարտամենտ Արգենտինայոմ, Սանտա Ֆե պրովինցիայում։ Գտնվում է պրովինցիայի հյուսիս-արևմուտքի կենտրոնական մասում։ Դեպարտամենտը երրորդն է պրովինցիաների մեջ բնակչության քանակով՝ 65000 մարդ։ Գլխավոր քաղաքը Սան Կրիստոբալ 14000 մարդ.


== Աշխարհագրություն ==
հյուսիսում՝ Նուեվե դե Խուլիո դեպարտամենտին,
հյուսիսում՝ Վերա դեպարտամենտին,
արևելքում՝ Սան Խուստոին,
հարավում՝ Լաս Կոլոնյասին,
հարավում՝ Կաստելյանոսին,
արևմուտքում՝ Կորդովային,
արևմուտքում՝ Սանտյագո դել Էստերոյին.


== Դեպարտամենտը կազմված է 32 կոմունաներից և մունիցիպալիտներից ==
Ագուարա Գրանդե (իսպ.՝  Aguará Grande)
Ամբրոսետտի (իսպ.՝  Ambrosetti)
Արրուֆո (իսպ.՝  Arrufo)
Վիլյա Սարալեգի (իսպ.՝  Villa Saralegui)
Վիլյա Սրինիդադ(իսպ.՝  Villa Trinidad)
Գերսիլիյա (իսպ.՝  Hersilia)
Կապավիրա (իսպ.՝  Capivara)
Կոլոնիյա Անա (իսպ.՝  Colonia Ana)
Կոլոնիյա-Բոսսի (իսպ.՝  Colonia Bossi)
Կոլոնիյա Դոս Ռոսսաս (իսպ.՝  Colonia Dos Rosas y La Legua)
Կոլոնիյա Կլարա (իսպ.՝  Colonia Clara)
Կոլոնիյա Ռոսա (իսպ.՝  Colonia Rosa)
Կոստանսա (իսպ.՝  Constanza)
Կուրուպաիտի (իսպ.՝  Curupaity)
Լա Կաբրալ (իսպ.՝  La Cabral)
Լա Լուսիլա (իսպ.՝  La Lucila)
Լա Ռուբիյա (իսպ.՝  La Rubia)
Լաս Աբիսպաս (իսպ.՝  Las Avispas)
Լաս Պալմերաս (իսպ.՝  Las Palmeras)
Մոիսես Վիլե (իսպ.՝  Moisés Ville)
Մոնիգոտես (իսպ.՝  Monigotes)
Մոնտե Օսկուրիդադ (իսպ.՝  Monte Oscuridad)
Նյանդուսիտա (իսպ.՝  Ñanducita)
Պալասոս (իսպ.՝  Palacios)
Պորտուգալետե (իսպ.՝  Portugalete)
Սան Կրիստոբալ (իսպ.՝  San Cristóbal)
Սան Գիլերմո (իսպ.՝  San Guillermo)
Սանտուրսե (իսպ.՝  Santurce)
Սոլեդադ (իսպ.՝  Soledad)
Սուարդի (իսպ.՝  Suardi)
Խուանգիերոս (իսպ.՝  Huanqueros)
Ցերերա (իսպ.՝  Ceres)
Նովոեգորովկա (այլ կիրառումներ)

Նովոեգորովկա, կարող է վերաբերել՝

Նովոեգորովկա - գյուղ, Ուկրաինայի Խարկովի մարզի Դվուրեչենսկի շրջանում
Նովոեգորովկա - գյուղ, Ուկրաինայի Խարկովի մարզի Պերվոմայսկի շրջանում
Նովոեգորովկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Նովոեգորովկա - գյուղ, Ուկրաինայի Նիկոլաևի մարզի Բաշտանկայի շրջանում
Մեթյու Սթրաչան

Մեթյու Սթրաչան (անգլ.՝ Matthew Strachan, դեկտեմբերի 11, 1970(1970-12-11), Լոնդոն, Միացյալ Թագավորություն - սեպտեմբերի 22, 2021(2021-09-22), Թուիքենհամ, Մեծ Լոնդոն), անգլիացի կոմպոզիտոր և երգիչ-երգահան։
Նրա առավել հայտնի գործն է «Ո՞վ է ուզում դառնալ միլիոնատեր» հեռուստաշոուի երաժշտությունը, որը գրել է հոր՝ Քեյթի հետ միասին, ինչպես նաև BBC Radio 4-ի Առաջին համաշխարհային պատերազմին նվիրված Home Front ռադիոսերիաների երգերի հեղինակն է։ Նա նաև իր ներդրումն է ունեցել այնպիսի ֆիլմերի և հեռուստատեսության երաժշտություններում, ինչպիսիք են Էքստրակտը, Խուզարկությունը, Հարցերի ժամանակ, Հաղթող գծեր, ինչպես նաև մի քանի հեռուստատեսային գովազդային հոլովակների "զնգոցներ"-ում։


== Կենսագրություն ==
Սթրաչանն սկսել է երգեր գրել դեռևս պատանեկան տարիքից, իսկ նրա առաջին պրոֆեսիոնալ աշխատանքը եղել է BBCTV-ի Boogie Outlaws դրամայի հինգ երգերը։
Դարթինգտոնի Արվեստի և Գոլդսմիթսի քոլեջը, ապա Լոնդոնի համալսարանն ավարտելուց հետո նա 1990-ական թվականներին աշխատել է որպես սաունդթրեքների երաժշտության կոմպոզիտոր, ստեղծելով երաժշտություն հեռուստատեսության, ռադիոյի և թատերական արտադրությունների համար։ Այնուհետև համագործակցել է այնպիսի երգիչների հետ, ինչպիսիք են Դոն Հենրին, Թոմ Քիմմելը, Ֆրեդ Կնոբլոխը և Թոմ Շայլերը։


== Մրցանակկներ ==


== Ծանոթագրություններ ==
Ախլաթ Հաջիգյուղ

Ախլաթ Հաջիգյուղ, գյուղ Արևմտյան Հայաստանում, Սեբաստիայի վիլայեթի Մարզվանի գավառակում։ Գտնվում էր Մարզվան քաղաքից 4 կմ հեռավորության վրա։


== Բնակչություն ==
XIX դարի կեսերին ուներ 197 հայ և 800 թուրք բնակիչ։


== Պատմամշակութային կառույցներ ==
Ախլաթ Հաջիգյուղն ուներ Սուրբ Գևորգ անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կրասնիլովկա

Կրասնիլովկա (ուկրաիներեն՝ Краснилівка), գյուղ Ուկրաինայի Վոլինի մարզի Կամեն-Կաշիրսկիի շրջանում։ Հիմնադրվել է 1792 թվականին։
2001 թվականի տվյալներով Կրասնիլովկա գյուղում բնակվում էր 480 մարդ։ Բնակավայրը զբաղեցնում է 1,95 կմ² տարածք։ Բնակչության խտությունը կազմում էր 246,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարտինի (հասարակական գործիչ)

Կարտինի (ինդոն.՝ Raden Adjeng Kartini, ապրիլի 21, 1879(1879-04-21)[…], Jepara, Central Java, Ինդոնեզիա - սեպտեմբերի 17, 1904(1904-09-17)[…], Rembang, Central Java, Ինդոնեզիա), ինդոնեզիացի հասարակական գործիչ և ակտիվիստ, կանանց կրթության գաղափարախոս, համարվում է Ինդոնեզիայի առաջին ֆեմինիստը։


== Կենսագրություն ==
Կարտինին ծնվել է ճավայական ազնվական ընտանիքում, ստացել արևմտյան կրթություն։ Դեմ է արտահայտվել հին ֆեոդալական սովորույթներին, շեշտել է կանանց կրթության անհրաժեշտությունը, դեմ է արտահայտվել բազմակնությանն ու մանկամուսնություններին։ Կրթությունը համարել է ինդունեցիացիների զարգացման հիմնական գործոնը։ Ստեղծել է երկրի առաջին դպրոցը աղջիկների համար։ Նա ազգային-ազատագրական շարժման առաջատարն էր, որի մասնակիցները որոշակի ազդեցություն են կրել նրա գաղափարներից։ «Ճավանցիների շարժումը ծնվում է,-գրել է նա 1900 թվականին, նկատի ունենալով, ըստ էության, բոլոր ինդոնեզացիներին։ Ապագայում պայքարը ծավալվելու է ամբողջ ծավալով, և նրանք, ովքեր հայտնվելու են մարտիկների շարքերում, ստիպված են լինելու պայքարել ոչ միայն կոնկրետ հակառակորդի, այլ նաև իրենց իսկ ցեղակիցների փափկության դեմ։ Այդ պայքարի նպատակը ազգի շահերն են լինելու»։
Կարտինիի նամակագրությունը եվրոպացի ընկերների հետ հրատարակվել է 1911 թվականին՝ «Խավարից դեպի լույս» վերնագրով և օգնել է տարածել նրա հայացքները։ Ժամանակակից Ինդոնեզիայում Կարտինին համարվում է ազգային շարժման խորհրդանիշներից մեկը։ Երկրում կան դպրոցներ, որ կոչվում են նրա անունով, և Կարտինին հետմահու ստացել է ազգային հերոսուհու կոչումը։ Մահացել է ծննդաբերության ժամանակ։


== Մրցանակներ ==
Ինդոնեզիայի ազգային հերոս (1964) 


== Հիշողություն ==
«Կարտինի» ֆիլմ (1981, ռեժիսոր` Շումանջայա)


== Ծանոթագրություններ ==


== Մատենագրություն ==
1912, Raden Adj. Kartini, Door duisternis tot licht, with a foreword by J.H. Abendanon, The Hague
1920, Raden Adjeng Kartini, Letters of a Javanese princess, translated by Agnes Louise Symmers with a foreword by Louis Couperus, New York: Alfred A. Knopf, ISBN 0-8191-4758-3 (1986 edition), ISBN 1-4179-5105-2 (2005 edition)
Չիժովկա-2

Չիժովկա-2 (ռուս.՝ Чижовка-2), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 441 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասավկա

Ասավկա (ռուս.՝ Асавка, բաշկիրերեն՝ Аҫау), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 470 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Porsche Panamera

Porsche Panamera — հինգ տեղանոց ֆաստբեկ, Գրան Տուրիզմո դասի մեքենա։ Արտադրվել է 2009 թվականին, Porsche ընկերության կողմից, Գերմանիայի Լայպցիգ քաղաքում։
Ավտոմոբիլը ստանում է Panamera անվանումը, ի պատիվ Porsche-ի հաջող մեկնարկի, Carrera Panamericana-յի ավտոմրցույթում։ Այս մեքենայով ընկերությունը սկսել է աշխատանքներ տանել XX դարի 50-ական թվականներից։ 2010 թվականի սեպտեմբերի վաճառքի տվյալներով, վաճառվել են ավելի քան 25000 ավտոմոբիլ։ 2013 թվականի ամռանը Panamera ավտոմոբիլը ավելի լավ արդիականացման մեջ էր, նա ավելի հզորացրեց առջևի և հետևի անվահետքերը, էլ ավելի գեղեցկացրեց և վերակառուցեց մեքենայի սրահը։


== Տեխնիկակն բնութագիրներ ==


=== Շարժիչ ===
Porsche Panamera-ն կահավորված նորագույն շարժիչներով։ Սակայն այդ հզոր շարժիչներն ավտոմեքենայի մեջտեղավորելու համար Porsche-ի ինժեներները որոշում են մի փոքր հարթեցնել շարժիչի տակի մասը, որպեսզի նա լիովին տեղավորվի ավտոմոբիլի մեջ։ Այդպես նաև նրանք հարթեցրել են փոխանցման մեխանիզմը։ Այդպիսով նվազել է նաև ավտոմոբիլի ծանր պտտվող մասերը մինչև 16,5 % (9,5 կգ)։ Շարժիչների օպերացիոն ջերմաստիճանը դարձել է էլ ավելի բարձր, դրանով իսկ մեծացնելով շարժիչի արդյունավետությունը։ Սակայն, շարժիչների արդյունավետության բարձրացումը, չէր օգնում էներգիայի և վառելիքի տնետեսության բարելավմանը։ Sport Plus ռեժիմի ժամանակ խլարարներում բացվում է ջրի հակառակ ճնշման փականը, որը ավելացնում է ավտոմեքենայի հզորությունը։


=== Ընդհանուր վառելիքի խնայողություն ===


== Մոդելի տարբերակներ ==


== Պատկերասրահ ==

		
		
		


== Ծանոթագրություններ ==
Ընդհատված կյանքը

Ընդհատված կյանքը (անգլ.՝ Girl, Interrupted), ֆիլմը նկարահանել է ռեժիսոր Ջեյմս Մենգոլդնը Սյուզաննա Կեյսենի գրքի հիման վրա 1999 թվականին։ Վերջինս 2 տարի անց է կացրել հոգեբուժարանում։


== Բովանդակություն ==
18-ամյա Սյուզաննա Կեյսենը անհաջող ինքնասպանության փորձից հետո ընկնում է հոգեբուժարան։ Նա այնտեղ ծանոթանում է Լիսա անունով հիվանդի հետ, ով ագրեսիվ, սոցիոպատիկ աղջիկ էր։ Հերթական փախուստից հետո Լիսային բերում են հոգեբուժարան։ Նրա նախկին ընկերուհու սենյակում տեսնում է Սյուզաննային և հասկանում, որ ընկերուհին ինքնասպան է եղել։ Որոշ ժամանակ անց Լիսան և Սյուզաննան մտերմանում են։


== Դերերում ==


== Պարգևներ ==
1999 թվականին «Ընդատված կյանքը» ֆիլմի շնորհիվ Անջելինա Ջոլին առաջադրվել է ութ մրցանակների և արժանացել դրանցից չորսին։

«Օսկար» - Երկրորդական դերում լավագույն դերասանուհի
«Ոսկե գլոբուս» - Երկրորդական դերում լավագույն դերասանուհի
ԱՄՆ-ի կինոդերասանների գիլդիա մրցանակ - Երկրորդական դերում լավագույն կին դերասանուհի
Կինոքննադատների ասոցիացիա - Երկրորդական դերում դերասանուհի
Բացի այդ նա նաև արժանացել է մասնավոր «Blockbuster Inc» ընկերության մրցանակին։


== Ծանոթագրություններ ==


== Արտաքին հղումներ ==
«Ընդհատված կյանքը»(անգլ.) ֆիլմը Internet Movie Database կայքում
Ազիկ Վերին

Անվան այլ կիրառումների համար տե՛ս՝ Ազիկ Վերին (այլ կիրառումներ)Ազիկ Վերին, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
XIX դարի վերջին ուներ 25 տուն բնակիչ, որոնցից 10-ը հայեր էին, իսկ 15-ն էլ քրդեր։ Բնակչության հիմնական զբաղմունքը դաշտավարությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ագդերե (Օրդուբադի շրջան)

Ագդերե (ադրբ.՝ Ağdərə), գյուղական բնակավայր Ադրբեջանի Նախիջևանի Ինքնավար Հանրապետության Օրդուբադի շրջանում։ Հիմնադրվել է 1950 թվականին :


== Աշխարհագրություն ==
Գտնվում է Զանգեզուրի լեռնաշղթայի հարավահայաց լանջերին, Արաքս գետի վտակ Գիլանչայի ափին, Օրդուբադ շրջկենտրոնից 26 կմ հյուսիս-արևմուտք, Օրդուբադ-Նուրգուտ մայրուղուն մոտ։


== Բնակչություն ==
1976 թվականի դրությամբ Ագդերեում ապրում էր 56 մարդ, գործում էր հանքարդյունաբերության և վերամշակման գործարանը։
Ներկայումս այն չունի մշտական բնակչություն, բայց գյուղում է գտնվում Բատաբատի աստղադիտարանի աստղաֆիզիկական դիտարկման կայանը։


== Ծանոթագրություններ ==
Վերզասկա

Վերզասկա (իտալերեն՝ Verzasca), լեռնային գետ Շվեյցարիայում` Տիչինո կանտոնում, նշանավոր է իր բյուրեղյա մաքրությամբ և նրանով, որ գետում գրեթե ոչ մի կենդանի արարածներ չկան, որը բացատրվում է գետում թթվածնի բարձր պարունակությամբ։
Երկարությունը մոտ 30 կմ է, սկիզբ է առնում 2864 մ բարձրությամբ Pizzo Barone լեռան վրայից, հոսում է հարավային ուղղությամբ` թափվելով Լագո Մաջորե լիճը։
Ջրի ջերմաստիճանը չի անցնում 10 °С, խորությունը առավելագույնը 10 մետր է։
Գետը գտնվում է շվեյցարական Ալպերի մեջ, և ողջ հունը պատված է միջերկրական բուսականությամբ, ունի գեղատեսիլ տեսք, հատկապես գեղեցիկ է գետը աշնանը, հանդիսանում է նաև տուրիզմի կենտրոն։


== Ծանոթագրություններ ==


== Արտաքին հղումներ ==
Վերզասկա - աշխարհի ամենամաքուր գետը
Վերզասկա գետ - բյուրեղային մաքուր ջուր
Հերցայի շրջան

Հերցայի շրջան (ուկրաիներեն՝ Герцаївський район), շրջան Ուկրաինայի Չեռնովցիի մարզում։
Ստեղծվել է 1991 թվականին։ Վարչական կենտրոնը՝ Հերցա։


== Աշխարհագրություն ==
Շրջանի տարածքի մակերեսը կազմում է 316 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 32699 մարդ։ Բնակչության խտությունը կազմում էր 103,48 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(6747) Օզեգահարա

(6747) Օզեգահարա (անգլ.՝ Ozegahara), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 20-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,97133 ա. մ., առավելագույնը մոտենում է 2,5519 ա. մ. հեռավորության վրա և հեռանում 3,3908 ա. մ.։ Արեգակի շուրջ մեկ ամբողջական պտույտ է կատարում 1870,79 երկրային օրվա ընթացքում, իր ուղեծրով շարժվելով միջինում 0,192432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6747) Օզեգահարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Ջուզեպե Վեզուվիանո

Սան Ջուզեպե Վեզուվիանո (իտալերեն՝ San Giuseppe Vesuviano), քաղաք Իտալիայում՝ Կամպանիա մարզի Նեապոլի գավառում։ Սահմանակից է Օտտավիանո, Պալմա Կամպանիա, Պոջոմարինո, Սան Ջեննարո Վեզուվիանո, Տերցինիո համայնքներին։
Բնակչության թվաքանակը 2014 թվականի տվյալներով եղել է 29.912: Բնակչության խտությունը կազմում է 1654 մարդ/կմ²։ Համայնքն զբաղեցնում է 14 կմ² տարածք։ Փոստային ինդեքս՝ 80047, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Ցվետոչնոե (գյուղ, Բելոգորսկի շրջան)

Ցվետոչնոե (ուկրաիներեն՝ Цвіточне, Ղրիմի թաթարերեն՝ Yañı Burulça), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Նովայա Բուրուլչա։
2001 թվականի տվյալներով Ցվետոչնոե գյուղում բնակվում էր 2 546 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդգար շրջան (Իլինոյս)

Էդգար շրջան (անգլ.՝ Edgar County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.616 կմ² է, բնակչությունը՝ 18.576 մարդ (2010 թ. տվյալներով)։ Շրջկենտրոնն է Փարիս բնակավայրը։ Կազմավորվել է 1823 թ.։
Բուլգար

«Բուլգար» հյուրանոց (թաթ.՝ «Болгар» кунакханәсе), կորսված և վերակառուցված պատմական շենք Ռուսաստանի Կազան քաղաքում (Թաթարստան), Հինթաթարական արվարձանում, Թաթարստան և Մոսկովյան փողոցների անկյունում, տուն 14/59։ Կառուցվել է 19-րդ դարի երկրորդ կեսին։


== Պատմություն ==
Շենքը որպես եկամտաբեր տուն կառուցվել է 1866 թվականին վաճառական Իբրագիմ Իսխակովիչ Ապակովի պատվերով ճարտարապետ Պ. Ի. Ռոմանովի նախագծով։ Վաճառականի ժառանգորդը՝ միակ դուստր Մարիամ Իբրագիմովնա Շամիլը, 1897 թվականին տունը վաճառել է վաճառական Ախմետ Գալիևիչ Խուսաինովին, իսկ նա էլ՝ առաջին գիլդիայի վաճառական Շակիր Մուխամետզյանովիչ Կազակովին։ «Բուլգար» հյուրանոցը գտնվում էր տան այն հատվածում, որը վարձակալում էր Ֆատկուլա Ախմադուլինը։ Համարները ժողովրդականություն էին վայելում թաթար մտավորականության շրջանում։ Առաջին հարկում գտնվում էին խանութներ և «Մագարիֆ» («Լուսավորություն») հրատարակչությունը։ Թաթար բանաստեղծ Գաբդուլլա Տուկայն այս հյուրանոցում ապրել է 1907-1912 թվականներին՝ այդ ընթացքում ստեղծելով իր լավագույն գործերից մի քանիսը։ 1909-1914 թվականներին համարներում ապրել է նկարիչ և ռեժիսոր Վալիուլա Մուրտազինը։ Այլ հայտնի հյուրերից էին հեղափոխական Մուլանուր Վախիտովը, բանաստեղծ Սագիտ Ռամիևը, պատմաբան Գաբդելբարի Բատալը (Աբդուլա Բատալ-Տայմաս)։ Բացի այդ, շենքում գործում էին Շարաֆ եղբայրների «Ուռնյակ» տպարանը, «Էլ-Իսլահ» («Բարեփոխում»), «Յուլդուզ» («Աստղ») թերթերի, «Յալտ-Յոլտ» («Փայլակ»)  հումորային ամսագրի խմբագրությունները։
Չնայած հասարակության բողոքներին, պատմական շենքն ամբողջությամբ քանդվել է 2008 թվականին` բնակելի համալիր կառուցելու համար և փոխարինվել է նորակառույցով, որը վերարտադրում է հին շենքի ճակատների տեսքը։ Միևնույն ժամանակ, նոր շենքն ունի այլ պլանավորում և բակի կողմից գտնվող զանգվածեղ բազմահարկ ապակեպատ շինություն։


== Ճարտարապետություն ==
Շեղատված անկյունով եռահարկ երկար անկյունային շինությունը պսակված էր Կազանի խորհրդանիշ Զիլանտի պատկերով աշտարակիկով։


== Ծանոթագրություններ ==
Ժողովածու (1991)

Ժողովածու (1991), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1991 թվի տակ։ Ձեռագիրը գրվել է 15-րդ դարում։ Գրված է թղթի վրա, որը ունի 12,8x8,2 չափս։ Ձեռագիրը կազմված է 344 թերթից։ Գրված է միասյուն,բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի մագաղաթ 4 էջ, գրված է՝ բոլորգիծ երկաթագիր։ Կազմը` կաշեպատ տախտակ դրոշմազարդ, աստառը՝ կարմիր և կապույտ կտավ։ Հիշատակարաններ՝ նորոգողի 344ա։


== Բովանդակություն ==
Գր. Տաթևացւոյ Համառօտ տեսութիւն ի գիրս Պորփիւրի,Լուծմունք Առաքինութեանցն Արիստոտէլի,Ի տեսութիւն Դաւթի,Ի գիրս գրչութեան Արիստակիսի և Գէորգայ Սկևեռացւոյ։
Յովհ. Որոտնեցւոյ Վերլուծութիւնք Ստորագութեանցն,Պերի արմենիասին Արիստոտէլի։
Առածք հինգ։
Դաւթի Վասն բաժանման։


== Ծանոթագրություններ ==
Թվիստ

Թվիստ (անգլ.՝ twist, բառացի՝ ոլորում), պարահանդեսային պար։ Համաշխարհային տարածում է ստացել 1960-ական թվականներին։ Առաջին անգամ կատարվել է 1958 թվականին Նյու Յորքի «Սավոյ» դահլիճում։ Երաժշտական չափը՝ 4/4, տակտի զույգ քառորդների շեշտումով։ Թվիստի առավել հանրաճանաչ կատարող է եղել ամերիկյան երգիչ Չաբի Չեկկերը։ Ռիթմն օգտագործվել է բազմաթիվ երկրների կոմպոզիտորների էստրադային երգերում։
Մուսի սյուր Սեն

Մուսի սյուր Սեն (ֆր.՝ Mussy-sur-Seine), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 1176 մարդ, բնակչության խտությունը` 41.90 մարդ/կմ²։ Բնակավայրը զբաղեցնում է 28.07 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հարավ-արևելք, Շալոն ան Շամպայն քաղաքից` 110 կմ հարավ, Տրուա քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 647 աշխատունակ (15-64 տարեկան)  բնակիչ, որոնցից ակտիվ էին 456-ը, իսկ ոչ ակտիվները` 191։ Ակտիվության ցուցանիշը կազմում է 70,5 %։ 456 աշխատունակ մարդկանցից աշխատել է 353 անձ (185 տղամարդ և 168 կին)։ Գործազուրկ են եղել 103 անձ (52 տղամարդ և 51 կին)։ 191 անաշխատունակներից 29-ը եղել են աշակերտներ կամ ուսանողներ, 104-ը` թոշակառուներ, իսկ 58-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Խաչաղբյուր (Սպերի գավառ)

Անվան այլ կիրառումների համար տե՛ս՝ Խաչաղբյուր (այլ կիրառումներ)Խաչաղբյուր, գյուղ Արևմտյան Հայաստանում, Էրզրումի վիլայեթի Սպերի գավառակում։


== Պատմություն ==
Բնակչության մի մասը կոտորվեց, իսկ մյուսն էլ բռնությամբ տեղահանվեց 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==